Després del Saqueig de Roma (1527), i la mort de Lleó X, el mecenatge romà decreix. Vasari conta com Baldassare Castiglione va ser enviat per Frederic II de Gonçaga per aconseguir que Romano creés pintures i projectes d'arquitectura i enginyeria per al Ducat de Màntua. La seva obra magistral d'arquitectura i pintura de frescs al suburbi d'aquella ciutat anomenat Te, és la residència d'estiu per als ducs de Màntua anomenada "Palazzo Te" (1525-1525), amb els seus famosos frescs Trompe-l'oeil, com el conjunt anomenat L'Olimp caracteritzat aquest conjunt pel seu estil extravagant i ple d'èmfasi. El "Palazzo Te" és una construcció articulada al voltant d'un pati central estant una de les seves principals característiques l'harmonia entre els diversos motius classicistes que l'adornen (mètopes, frisos, bandes llombardes, carreus bossellats, columbaris, etc.) També allà va ajudar a reconstruir el palau ducal de Màntua, la catedral i va dissenyar a més a més l'església propera de San Benedicto.